pythainlp/thai-wiki-dataset-v3 huggingface dataset:
จูเซปเป ทอร์นาทอเร

จูเซปเป ทอร์นาทอเร (Giuseppe Tornatore) ผู้กำกับภาพยนตร์ นักเขียนบท และผู้อำนวยการสร้างภาพยนตร์ชาวอิตาลี
จูเซปเป ทอร์นาทอเร เกิดที่เมืองบาเกอร์เรีย ใกล้เมืองปาแลร์โม ซิซิลี อิตาลี เริ่มสนใจวงการแสดงและการสร้างภาพยนตร์ตั้งแต่อายุ 16 ปี โดยเริ่มจากการเป็นช่างภาพ และสร้างภาพยนตร์สารคดีเรื่องแรก ชื่อ Le minoranze etniche in Sicilia (Ethnical minorities in Sicily) ได้รับรางวัลจากการประกวดในเทศกาลภาพยนตร์    กำกับภาพยนตร์เรื่องยาวเรื่องแรก Il Camorrista ในปี ค.ศ. 1985
ผลงานที่สร้างชื่อให้จูเซปเป ทอร์นาทอเร คือภาพยนตร์เรื่องที่สอง  Nuovo Cinema Paradiso (1989)  ได้รับรางวัล Special Jury Prize ในงานเทศกาลภาพยนตร์เมืองคานส์ และรางวัลภาพยนตร์ภาษาต่างประเทศยอดเยี่ยม รางวัลออสการ์
จากนั้น ภาพยนตร์ L'Uomo delle stelle (The Star Maker) ได้รับการเสนอชื่อเข้าชิงรางวัลออสการ์ สาขาภาพยนตร์ภาษาต่างประเทศ ประจำปี 1995 ตามด้วย The Legend of 1900 (1998) และ Malèna (2000) ก็ได้รับความนิยม
==แหล่งข้อมูลอื่น==
ผู้กำกับภาพยนตร์ชาวอิตาลี
ผู้อำนวยการสร้างภาพยนตร์ชาวอิตาลี
บุคคลจากแคว้นซิซิลี
ฮิปโปแคมปัส

ฮิปโปแคมปัส (hippocampus) เป็นส่วนประกอบที่สำคัญของสมองของมนุษย์และสัตว์เลี้ยงลูกด้วยนมอื่น ๆ ฮิปโปแคมปัสเป็นส่วนหนึ่งของระบบลิมบิก (limbic system) ซึ่งมีบทบาทสำคัญในการสร้างความทรงจำระยะยาวและการกำหนดทิศทางในที่ว่าง โครงสร้างนี้มีลักษณะเป็นคู่อยู่ด้านข้างซ้ายและขวาของสมองเหมือนกับซีรีบรัล คอร์เท็กซ์ ในมนุษย์และไพรเมตชนิดอื่น ๆ ฮิปโปแคมปัสวางตัวในสมองกลีบขมับส่วนใกล้กลาง (medial temporal lobe) ของสมองภายใต้พื้นผิวเปลือกคอร์เท็กซ์ รูปร่างของฮิปโปแคมปัสมีลักษณะโค้งจนนักกายวิภาคศาสตร์ในยุคแรกเปรียบเทียบว่าเหมือนกับเขาของแกะ (Cornu Ammonis) หรือเหมือนม้าน้ำ ดังจะเห็นจากชื่อ ฮิปโปแคมปัส มาจากภาษากรีกของคำว่าม้าน้ำ (กรีก: ιππος, hippos = ม้า, καμπος, kampos = ปีศาจทะเล)
ในผู้ป่วยโรคอัลไซเมอร์ ฮิปโปแคมปัสนับเป็นหนึ่งในบริเวณของสมองที่ถูกทำลาย ทำให้มีปัญหาด้านความจำและการกำหนดทิศทางในระยะแรกของโรค นอกจากนี้ฮิปโปแคมปัสอาจถูกทำลายได้จากภาวะเลือดมีออกซิเจนน้อย (hypoxia), สมองอักเสบ (encephalitis), หรือภาวะชักของสมองกลีบขมับส่วนใกล้กลาง (medial temporal lobe epilepsy) ผู้ป่วยที่ฮิปโปแคมปัสถูกทำลายอย่างรุนแรงจะมีอาการสูญเสียความจำ
==ดู==
รอยนูนรอบฮิปโปแคมปัส
== แหล่งข้อมูลอื่น ==
=== วารสาร ===
Hippocampus (Wiley)
=== หนังสือ ===
== แหล่งข้อมูลอื่น ==
BrainMaps at UCDavis hippocampus
Diagram of network 
Diagram of a Hippocampal Brain Slice
Hippocampus - Cell Centered Database
Temporal-lobe.com An interactive diagram of the rat parahippocampal-hippocampal region 
NIF Search - Hippocampus  via the Neuroscience Information Framework
ระบบลิมบิก
ซีรีบรัม
ยิบรอลตาร์ (แก้ความกำกวม)

คำสำคัญ "Gibraltar" สามารถหมายถึง
ยิบรอลตาร์ - ดินแดนอาณานิคมโพ้นทะเลของสหราชอาณาจักร ตั้งอยู่ใกล้กับจุดใต้สุดของคาบสมุทรไอบีเรีย ในบริเวณช่องแคบยิบรอลตาร์
ช่องแคบยิบรอลตาร์ - ช่องแคบที่เชื่อมต่อมหาสมุทรแอตแลนติกกับทะเลเมดิเตอร์เรเนียน และแบ่งแยกประเทศสเปนจากประเทศโมร็อกโก
โพกรม

โพกรม หรือ การจลาจลโพกรม (pogrom) เป็นลักษณะหนึ่งของการก่อความไม่สงบหรือการจลาจลในการต่อต้านกลุ่มคนกลุ่มใดกลุ่มหนึ่งที่อาจจะมีลักษณะร่วมกันทางชาติพันธุ์, ศาสนา, เชื้อชาติ หรืออื่น ๆ ที่อาจจะออกมาในรูปของการเข่นฆ่า หรือการทำลายทรัพย์สินบ้านเรือน, ธุรกิจ หรือศาสนสถานที่อาจจะเกิดขึ้นโดยมีการวางแผนล่วงหน้าหรือไม่มีก็ได้ คำนี้เดิมใช้ในการสร้างความเสียหายและทำร้ายชาวยิว แต่ในภาษาอังกฤษ “โพกรม” ไม่จำกัดเพียงการสร้างความเสียหายและทำร้ายเฉพาะแต่ชาวยิวเท่านั้นแต่ยังรวมถึงกลุ่มอื่น ๆ ที่กล่าวข้างต้น
ที่มาของคำว่า “โพกรม” ในภาษาอังกฤษ “Pogrom” (погром) มาจากคำกิริยา “громить” ที่แปลว่าทำลาย, ก่อความวุ่นวาย, การทำลายอย่างรุนแรง ยูริ อาฟเนริบรรยาย “โพกรม” ว่าเป็น “การจลาจลโดยประชาชนผู้ถืออาวุธที่มัวเมาไปด้วยความเกลียดชังต่อผู้ที่ช่วยเหลือตนเองไม่ได้ขณะที่ตำรวจและทหารยืนดูอยู่โดยไม่เข้าเกี่ยวข้อง”
== อ้างอิง ==
== ดูเพิ่ม ==
ลัทธิความเป็นอคติต่อชาวยิว
การล้างชาติโดยนาซี
การไล่ทำร้ายและสังหาร
การจลาจล
ความเชื่อ
ชาวยิว
การเมืองเรื่องชาติพันธุ์
การละเมิดสิทธิมนุษยชน
คำและวลีภาษารัสเซีย
สังกัสสะ

สังกัสสะ (Sankassa) คือเมืองโบราณในสมัยพุทธกาล มีความสำคัญในฐานะเป็นเมืองที่เสด็จลงจากดาวดึงส์เทวโลกของพระสัมมาสัมพุทธเจ้า หลังจากที่พระองค์เสด็จไปทรงจำพรรษาที่ 7 หลังการตรัสรู้ ณ ดาวดึงส์ เพื่อทรงแสดงพระอภิธรรมปิฎกโปรดพุทธมารดา ปัจจุบันสังกัสสะตั้งอยู่ที่หมู่บ้านสังกิสสะ บะสันตะปุระ (Sankissa Basantapura) ในจังหวัดฟารุกาหบาท (Farrukhabad) รัฐอุตตรประเทศ ประเทศอินเดีย เมืองแห่งนี้ไม่ค่อยมีผู้แสวงบุญไปจาริกเท่าใดนัก เนื่องจากการเดินทางไปยังหมู่บ้านแห่งนี้ในปัจจุบันเป็นไปด้วยความยากลำบาก
== ความสำคัญ ==

นอกจากเมืองแห่งนี้จะเป็นสถานที่เสด็จลงจากดาวดึงส์เทวโลกของพระสัมมาสัมพุทธเจ้าแล้ว บริเวณที่ใกล้กับสังกัสสะนั้นคือที่ตั้งของเมืองกโนช์ หรือกเนาช์ ซึ่งมีชื่อในภาษาบาลีว่า "กณฺณกุช" และในภาษาสันสกฤตว่า "กานฺยกุพฺช" โดยเมืองกโนช์มีความสำคัญในหลังพุทธกาล คือในช่วงพุทธศตวรรษที่ 12 เมืองนี้ได้เป็นเมืองหลวงของพระเจ้าหรรษวรรธนะ (Haravardhana) ผู้ทรงเป็นพุทธศาสนูปถัมภกที่ยิ่งใหญ่พระองค์หนึ่งในประวัติศาสตร์พระพุทธศาสนา และเมืองกโนช์ได้เป็นที่มั่นสำคัญยิ่งแห่งหนึ่งของพระพุทธศาสนาในยุคนั้น โดยเมื่อหลวงจีนถังซำจั๋งได้มาเยี่ยมเมืองแห่งนี้ ท่านได้บันทึกไว้ว่ามีวัดกว่าร้อยวัด และมีพระอยู่ประจำกว่าหมื่นรูป ทั้งสงฆ์เถรวาทและมหายาน
== ดูเพิ่ม ==
การแสวงบุญของชาวพุทธในดินแดนพุทธภูมิ
== อ้างอิง ==
== แหล่งข้อมูลอื่น ==
น้อยคนนักจะรู้จัก สังกัสสะ. วีระยุทธ์ สันตยานนท์ เว็บไซต์ oknation. เข้าถึงเมื่อ 4-6-52
Sankisa 
maps.google
เมืองสำคัญทางศาสนาพุทธ
สถานที่แสวงบุญของชาวพุทธในดินแดนพุทธภูมิ
คำศัพท์ศาสนาพุทธ
สถานที่เนื่องด้วยพระพุทธองค์
การเบียดเบียน

การเบียดเบียน หรือ การบีฑา หรือ การประหัตประหาร (Persecution) เป็นการจงใจไล่ทำร้ายหรือไล่สังหารบุคคลคนเดียวหรือกลุ่มชนอย่างเป็นระบบ ชนิดของ “การเบียดเบียน” ก็ได้แก่การเบียดเบียนศาสนา การเบียดเบียนชาติพันธุ์ และการเบียดเบียนทางการเมือง บางลักษณะที่กล่าวก็ซ้ำซ้อนกัน
การเบียดเบียนศาสนาที่เป็นที่รู้จักกันดีก็ได้แก่การเบียดเบียนคริสต์ศาสนิกชนในจักรวรรดิโรมัน การเบียดเบียนในจักรวรรดิโรมันมาลดน้อยลงเมื่อจักรพรรดิคอนสแตนตินที่ 1 ทรงประกาศให้ศาสนาคริสต์เป็นศาสนาประจำชาติจักรวรรดิโรมัน แต่การเบียดเบียนคริสต์ศาสนิกชนก็มิได้หยุดยั้งลงและยังคงดำเนินต่อมาด้วยเหตุผลที่ต่าง ๆ ไปจากในช่วงศาสนาคริสต์ยุคแรก เช่นการเบียดเบียนที่เกิดขึ้นในฝรั่งเศสระหว่างโรมันคาทอลิกและอูเกอโนต์ซึ่งเป็นโปรแตสแตนต์ชาวฝรั่งเศส
การเบียดเบียนบางครั้งก็อาจจะมาจากความเชื่องมงาย (superstition) เช่น การเบียดเบียนผู้มีภาวะผิวเผือก (Persecution of albinism) ทางตะวันออกของแอฟริกาเพราะความเชื่อที่ว่าคนเผือกเป็นผู้มีอำนาจเวทมนตร์พิเศษ
== อ้างอิง ==
== ดูเพิ่ม ==
การสังหารหมู่วันเซนต์บาโทโลมิว
อาชญากรรมต่อมนุษยชาติ
โพกรม
การเมืองเรื่องชาติพันธุ์
การละเมิดสิทธิมนุษยชน
การเบียดเบียน
สงครามครูเสดครั้งที่ 9

สงครามครูเสดครั้งที่ 9 (Ninth Crusade) เป็นหนึ่งในสงครามครูเสด และเพราะอำนาจของมามลุค ในอียิปต์ขยายตัวมากขึ้น นอกจากนั้นผลของสงครามก็นำมาซึ่งการล่มสลายของที่มั่นต่างๆ ริมฝั่งทะเลเมดิเตอเรเนียนไปด้วยในขณะเดียวกัน
== อ้างอิง ==
== ดูเพิ่ม  ==
สงครามครูเสด
ประวัติศาสตร์ยุโรป
สงครามเกี่ยวข้องกับอังกฤษ
*
มนุษย์ช้าง

ดิ เอเลแฟนท์แมน หรือ มนุษย์ช้าง (The Elephant Man)  เป็นภาพยนตร์อเมริกันที่ออกฉายในปี ค.ศ. 1980 กำกับโดยเดวิด ลินช์ อำนวยการสร้างโดยเมล บรูคส์  ดัดแปลงจากชีวิตจริงของ โจเซฟ เมอร์ริค (ในภาพยนตร์ใช้ชื่อว่า จอห์น เมอร์ริค ตามที่ระบุในหนังสือ The Elephant Man and Other Reminiscences (1923) เขียนโดยนายแพทย์เฟรเดริก เทรเวส)   ชายชาวอังกฤษในคริสต์ศตวรรษที่ 19 ที่มีความผิดปกติตามร่างกาย เป็นเนื้องอกตามใบหน้าและระยางค์ เนื่องจากพันธุกรรม จนได้ฉายาว่า "มนุษย์เดนช้าง'เ(Elephantiasis)
ภาพยนตร์นำแสดงโดย จอห์น เฮิร์ท แอนโทนี ฮอพกินส์ และแอนน์ แบนครอฟต์ บทภาพยนตร์เขียนโดยเดวิด ลินช์ ดัดแปลงจากบันทึกทางการแพทย์ของนายแพทย์เฟรเดริก เทรเวส และผลการศึกษาของแอชลีย์ มอนตากู นมเทียมมานุษยวิทยาชาวอเมริกัน   ถ่ายทำเป็นภาพยนตร์ขาวดำ  ก่อนหน้านั้นเคยถูกสร้างเป็น
ฌาราร์ต ปิเก

ฌาราร์ต ปิเก บาร์นาเบ็ว (Gerard Piqué Bernabeu; เกิด 2 กุมภาพันธ์ ค.ศ. 1987) เป็นอดีตนักฟุตบอลชาวสเปน เล่นในตำแหน่งเซ็นเตอร์แบ็กให้แก่บาร์เซโลนา และทีมชาติสเปน
ปิเกเริ่มเล่นฟุตบอลด้วยการเป็นนักเตะฝึกหัดของบาร์เซโลนาตั้งแต่อายุ 10 ขวบในปี ค.ศ. 1997 และเล่นอยู่ในทีมเยาวชนของบาร์เซโลนานานถึง 7 ปี จนอายุได้ 17 ปี แมนเชสเตอร์ยูไนเต็ดจึงซื้อตัวไปร่วมทีมในปี ค.ศ. 2004 แต่ตลอด 4 ปีที่อยู่ในถิ่นโอลด์แทรฟฟอร์ดไม่ประสบความสำเร็จ เนื่องจากไม่มีโอกาสได้ลงเล่น พอถึงปี ค.ศ. 2008 บาร์เซโลนาได้ขอซื้อตัวกลับ เขาได้กลายเป็นกำลังสำคัญของทีมบาร์เซโลนาและเป็นหนึ่งในนักเตะชุดที่คว้าทริปเปิลแชมป์เป็นทีมแรกของสเปนในฤดูกาลนี้ของบาร์เซโลนา
ด้านชีวิตส่วนตัว ปิเกใช้ชีวิตคู่ร่วมกับชากีรา นักร้องสาวชาวโคลอมเบีย มีบุตรด้วยกัน 2 คน และในปี 2022 เขาได้ประกาศว่าได้เลิกรากับชากีราเป็นที่เรียบร้อยแล้ว
เมื่อวันที่ 3 พฤษจิกายน ค.ศ. 2022 ปิเกได้ประกาศว่าเขาจะยุติการเล่นฟุตบอลสิ้นสุดวันที่ 5 พฤษจิกายน ค.ศ. 2022
== อ้างอิง ==
นักฟุตบอลชาวสเปน
นักฟุตบอลทีมชาติสเปน
ผู้เล่นในฟุตบอลโลก 2010
ผู้เล่นสโมสรฟุตบอลบาร์เซโลนา
ผู้เล่นในชุดชนะเลิศฟุตบอลโลก
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นในพรีเมียร์ลีก
ผู้เล่นในลาลิกา
บุคคลจากบาร์เซโลนา
ผู้เล่นในฟุตบอลชิงแชมป์แห่งชาติยุโรป 2012
นักฟุตบอลชาวกาตาลา
นักฟุตบอลทีมชาติกาตาลุญญา
กองหลังฟุตบอล
ผู้เล่นในฟุตบอลโลก 2014
ผู้เล่นในฟุตบอลโลก 2018
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในชุดชนะเลิศฟุตบอลชิงแชมป์แห่งชาติยุโรป
กัมนอว์

กัมนอว์ (Camp Nou; "สนามใหม่") หรือชื่อทางการในปัจจุบันว่า สปอติฟายกัมนอว์ ด้วยเหตุผลด้านการสนับสนุน เป็นสนามเหย้าของสโมสรฟุตบอลบาร์เซโลนา ตั้งอยู่ที่เมืองบาร์เซโลนา แคว้นกาตาลุญญา ประเทศสเปน เริ่มก่อสร้างเมื่อวันที่ 28 มีนาคม ค.ศ. 1954 และเปิดใช้อย่างเป็นทางการเมื่อวันที่ 24 กันยายน ค.ศ. 1957 มีความจุทั้งสิ้น 99,354 ที่นั่ง ถือเป็นสนามที่ใหญ่ที่สุดในสเปน และทวีปยุโรป และเป็นสนามฟุตบอลที่ใหญ่เป็นอันดับ 3 ของโลก
กัมนอว์ เป็นสนามจัดการแข่งขันนัดชิงชนะเลิศยูฟ่าแชมเปียนส์ลีกสองครั้ง ในปี ค.ศ. 1989 และ 1999 ยูฟ่าคัพวินเนอร์สคัพสองครั้ง อินเตอร์-ซิตีส์แฟส์คัพสี่ครั้ง ยูฟ่าซูเปอร์คัพสี่ครั้ง โกปาเดลเรย์สี่ครั้ง โกปาเดลาลิกาสองครั้ง และซูเปร์โกปาเดเอสปัญญา 21 ครั้ง นอกจากนี้ ที่นี่ยังเป็นสถานที่จัดการแข่งขันฟุตบอลชิงแชมป์แห่งชาติยุโรป 1964 จำนวนสองจากที่สี่นัด รวมถึงฟุตบอลโลก 1982 5 นัด (รวมถึงนัดเปิดการแข่งขัน) รวมทั้ง 2 จาก 4 นัดของ และรอบชิงชนะเลิศของกีฬาฟุตบอลในโอลิมปิกฤดูร้อน 1992
ในวันที่ 15 มีนาคม ค.ศ. 2022 มีการประกาศว่าสปอติฟาย บริการสตรีมเพลง ผ่านข้อตกลงที่จะรับสิทธิ์ในการตั้งชื่อในสนามกีฬากับสโมสรฟุตบอลบาร์เซโลนา ด้วยเงินมากถึง 310 ล้านดอลลาร์สหรัฐ หลังสภาผู้แทนพิเศษของสโมสรฟุตบอลบาร์เซโลนาอนุมัติข้อตกลงการเป็นสปอนเซอร์กับสปอติฟายในวันที่ 3 เมษายน ค.ศ. 2022 จึงมีการเปลี่ยนชื่อสนามเป็น สปอติฟายกัมนอว์ อย่างเป็นทางการในวันที่ 1 กรกฎาคม ค.ศ. 2022
ในเดือนเมษายน ค.ศ. 2022 มีการประกาศบูรณะซ่อมแซมสนามกีฬาในเดือนมิถุนายน ค.ศ. 2023 หลังจบฤดูกาล
== ฟุตบอลโลก 1982 ==
สนามกีฬานี้ถือเป็นหนึ่งใน 17 สนามในฟุตบอลโลก 1982 และจัดการแข่งขันดังนี้:
== อ้างอิง ==
== บรรณานุกรม ==
== แหล่งข้อมูลอื่น ==
Official website
Profile at Estadios de España 
สนามฟุตบอลในบาร์เซโลนา
สโมสรฟุตบอลบาร์เซโลนา
สนามกีฬาฟุตบอลโลก 1982
สนามกีฬาฟุตบอลโลก 2030
อัลบาโร เบาติสตา

อัลบาโร เบาติสตา (Álvaro Bautista) นักแข่งรถชาวสเปน อดีตแชมป์โลกรุ่น 125 ซีซี ปี 2006 เกิดเมื่อวันที่ 21 พฤศจิกายน ค.ศ. 1984 ปัจจุบันขึ้นมาเป็นผู้นำของคะแนนสะสม
== สถิติ ==
{|class="wikitable"
!Season
!Class
!Moto
!Races
!Win
!Podiums
!Pole
!Pts
!Position
|- align="right"
! 2002
| 125cc
| Aprilia
| 3
| 0
| 0
| 0
| 0
| -
|- align="right"
! 2003
| 125cc
| Aprilia
| 16
| 0
| 0
| 0
| 31
| 20th
|- align="right"
! 2004
| 125cc
| Aprilia
| 16
| 0
| 4
| 0
| 129
| 7th
|- align="right"
! 2005
| 125cc
| Honda
| 16
| 0
| 0
| 0
| 47
| 15th
|- align="right"
! 2006
| 125cc
| Aprilia
| 16
| 8
| 14
| 8
| 338
|bgcolor="#ffffbf"| 1st
|- align="right"
! 2007
| 250cc
| Aprilia
| 17
| 2
| 7
| 1
| 181
| 4th
|- align="right"
! 2008
| 250cc
| Aprilia
| 16
| 4
| 11
| 5
| 244
|bgcolor="#dfdfdf"| 2nd
|- align="right"
! 2009
| 250cc
| Aprilia
| 1
| 1
| 3
| 1
| 83*
| 1st*
|- align="right"
! Total
|
|
| 101
| 14
| 36
| 15
| 979
|}
* Season in progress.
นักแข่งรถชาวสเปน
บุคคลที่เกิดในปี พ.ศ. 2527
เทย์เลอร์ เลาต์เนอร์

เทย์เลอร์ แดเนียล เลาต์เนอร์ (Taylor Daniel Lautner; เกิดวันที่ 11 กุมภาพันธ์ ค.ศ. 1992) เป็นนักแสดง นักพากย์ และนายแบบชาวอเมริกัน อาจเป็นที่รู้จักในผลงานภาพยนตร์แนวครอบครัวเรื่อง  The Adventures of Sharkboy and Lavagirl in 3-D และ Cheaper by the Dozen 2 ร่วมกับสตีฟ มาร์ติน และรู้จักในบทเจค็อบ แบล็ก  ในภาพยนตร์ปี 2008 เรื่อง แวมไพร์ ทไวไลท์ เขายังแสดงในซิตคอมทางช่อง ยูพีเอ็น เรื่อง Love Inc
นักแสดงอเมริกัน
ชาวอเมริกันเชื้อสายชนพื้นเมืองอเมริกัน
ชาวอเมริกันเชื้อสายฝรั่งเศส
บุคคลจากแกรนด์แรพิดส์ (รัฐมิชิแกน)
ชาวอเมริกันเชื้อสายเยอรมัน
ชาวอเมริกันเชื้อสายดัตช์
ชาวอเมริกันเชื้อสายสวิส
ชาวอเมริกันเชื้อสายอังกฤษ
ชาวอเมริกันเชื้อสายออสเตรีย
ชาวอเมริกันเชื้อสายไอริช
นักคาราเต้ชาวอเมริกัน
คริสต์ศาสนิกชนนิกายคาทอลิกชาวอเมริกัน
เจ้าพระยามหาเสนา (เสน)

เจ้าพระยามหาเสนา นามเดิม เสน เป็นบุตรชายของเจ้าพระยาเพ็ชร์พิไชย (ใจ) สมุหนายกในรัชสมัยสมเด็จพระเจ้าอยู่หัวบรมโกศ ซึ่งสืบเชื้อสายจากเจ้าพระยาบวรราชนายก (เฉกอะหมัด) ขุนนางคนสำคัญในรัชสมัยสมเด็จพระเจ้าทรงธรรมและสมเด็จพระเจ้าปราสาททอง
==ประวัติ==
เจ้าพระยามหาเสนา (เสน) เป็นบุตรคนที่ 3 ของเจ้าพระยาเพ็ชร์พิไชย (ใจ) กับท่านแฉ่ง ท่านมีพี่สาวคนหนึ่งชื่อ แก้ว ได้แต่งงานกับ เจ้าพระยามหาเสนา ที่สมุหพระกลาโหมในรัชสมัยสมเด็จพระเจ้าอยู่หัวบรมโกศและมีบุตรด้วยกันถึง 3 คนโดยคนสำคัญที่สุดชื่อ ปลี ซึ่งต่อมาคือ เจ้าพระยามหาเสนา สมุหพระกลาโหมคนแรกในรัชสมัยพระบาทสมเด็จพระพุทธยอดฟ้าจุฬาโลกมหาราช ท่านได้รับราชการในวังหน้าตั้งแต่สมัยเจ้าฟ้าธรรมาธิเบศ (เจ้าฟ้ากุ้ง) ที่ พระยาเสน่หาภูธร จางวางมหาดเล็ก ต่อมาเมื่อเจ้าฟ้ากุ้งสิ้นพระชนม์ พระเจ้าอยู่หัวบรมโกศจึงโปรดเกล้าสถาปนาเจ้าฟ้ากรมขุนพรพินิต พระราชโอรสพระองค์เล็กขึ้นเป็นพระมหาอุปราชแทน พร้อมกับแต่งตั้งพระยาเสน่หาภูธรขึ้นเป็น พระยาจ่าแสนยากร จางวางกรมมหาดไทยต่อมาเมื่อพระเจ้าอยู่หัวบรมโกศสวรรคตในปี พ.ศ. 2301 พระมหาอุปราชจึงขึ้นครองราชย์ พร้อมกันนั้นโปรดให้แต่งตั้งข้าหลวงเดิมหลายท่านเป็นขุนนางชั้นผู้ใหญ่ โดยพระยาจ่าแสนยากรได้รับโปรดเกล้าฯ ให้เป็น เจ้าพระยามหาเสนาที่สมุหพระกลาโหมอัครมหาเสนาบดีปักษ์ใต้ เช่นเดียวกับพี่เขยของท่าน
==บุตร-ธิดา==
ด้านชีวิตครอบครัวของท่านท่านสมรสกับ ท่านพวงแก้ว ธิดาเจ้าพระยาธรรมาธิกรณ์ (ขุนทอง) มีบุตรธิดารวม 4 คน ได้แก่
เป็นหญิงชื่อ เป้า
เป็นหญิงชื่อ แป้น
เป็นหญิงชื่อ ทองดี (หญิงทั้ง 3 คนพม่าเอาตัวไป ในคราวเสียพระนครศรีอยุธยา)
เป็นชายชื่อ บุญมา  ต่อมาคือ เจ้าพระยาอรรคมหาเสนา สมุหพระกลาโหม ในสมัยรัชกาลที่ 2
ต่อมาท่านสมรสอีกครั้งกับ ท่านบุญศรี มีบุตรชาย 1 คน ได้แก่ บุนนาค ซึ่งต่อมาคือเจ้าพระยามหาเสนา (บุนนาค) สมุหพระกลาโหมคนที่ 2 แห่งกรุงรัตนโกสินทร์
และภรรยาอีกคนชื่อ จำรูญ มีบุตรด้วยกัน 3 คน ได้แก่
เป็นหญิงชื่อ จำเริญ (เป็นท่านผู้หญิงในเจ้าพระยาอินทราภัย มีบุตรหลานสืบสกุลอีกมาก)
เป็นชายชื่อ จำรัส ถวายตัวเป็นมหาดเล็กในกรมพระราชวังบวร ได้โปรดเกล้าให้มีบรรดาศักดิ์หลวงรักษ์เสนา
เป็นหญิงชื่อ รัศมี เป็นบาทบริจาริกาในเจ้าฟ้าธรรมธิเบศไชยเชษฐ์สุริยวงศ์ มีพระราชโอรสองค์หนึ่ง มีพระนามว่า พระองค์เจ้าศรีสังข์ เมื่อคราวเสียกรุงศรีอยุธยา พระองค์เจ้าศรีสังข์ได้หนีไปอยู่เมืองบันทายมาศ อาณาเขตประเทศเขมร
== อ้างอิง ==
ขุนนางในสมัยกรุงศรีอยุธยา
เสน
บุคคลจากศาสนาอิสลามที่เปลี่ยนไปนับถือศาสนาพุทธ
โคบี สมัลเดอส์

จาโคบา ฟรานซิสกา มาเรีย สมัลเดอส์ (Jacoba Francisca Maria Smulders) หรือชื่อในวงการบันเทิงว่า โคบี สมัลเดอส์ (Cobie Smulders) เป็นนักแสดงชาวแคนาดาเป็นที่รู้จักจากบท "โรบิน เชอร์บาตสกี" ในละครชุดเรื่อง แบบว่า กว่าพ่อจะเจอแม่ (2005–2014) ทางช่องซีบีเอส และบท "มารียา ฮิลล์" สายลับแห่งหน่วยชีลด์ในจักรวาลภาพยนตร์มาร์เวล โดยเธอรับบทดังกล่าวในภาพยนตร์เรื่อง ดิ อเวนเจอร์ส (2012),  มัจจุราชอหังการ (2014),  มหาศึกอัลตรอนถล่มโลก (2015),  มหาสงครามล้างจักรวาล (2018),  เผด็จศึก (2019),  ฟาร์ ฟรอม โฮม (2019) รวมถึงละครชุดเรื่อง ชี.ล.ด์. ทีมมหากาฬอเวนเจอร์ส (2013–2015) ทางช่องเอบีซี, สมมุติว่า..? (2021) และ มหันตภัยอำพราง (2023) ทางดิสนีย์+
นอกจากนี้เธอยังมีผลงานการแสดงในเรื่องอื่นๆเช่น รักแท้หยุดไว้ที่เธอ (2013), ยอดคนสืบระห่ำ 2 (2016), ละครชุดเรื่อง อยากให้เรื่องนี้ไม่มีโชคร้าย (2017) ทางเน็ตฟลิกซ์ สตัมป์ทาวน์ สาวดุสืบเมืองดิบ (2019–2020)
==อ้างอิง==
นักแสดงแคนาดา
บุคคลจากแวนคูเวอร์
จอช แรดเนอร์

จอร์ช แรดเนอร์ (Josh Radnor) นักแสดงหนุ่มชาวอเมริกันเป็นที่รู้จักจากบทของ เท็ด โมสบี้ ใน How I Met Your Mother ทางช่อง CBS จอชยังเป็นคนเขียนบท/กำกับ/หนึ่งในนักแสดงเรื่อง Happythankyoumoreplease
นักแสดงอเมริกัน
บุคคลจากรัฐโอไฮโอ
ไซซี จอมใจจอมราชันย์

ไซซี จอมใจจอมราชันย์ (卧薪尝胆,The Great Revival)  เป็นละครโทรทัศน์จีนที่ออกฉายในปีค.ศ. 2007(ในจีน) และในประเทศไทยได้ออกอากาศทาง โมเดิร์นไนน์ ทีวี เริ่มฉายเมื่อวันที่20 เมษายน พ.ศ. 2552 และฉายจบในวันที่9 มิถุนายน พ.ศ. 2552และในวันที่ 10 มิถุนายน พ.ศ. 2552ได้มีการวิจารณ์ตัวละครต่างๆโดย รศ. ดร. เสรี วงษ์มณฑาโดยฉายในวันจันทร์-พุธ เวลา 15.30-16.30น. พร้อมกันนั้นเอสทีแกรนด์มัลติมีเดียก็ได้รับลิขสิทธิ์จัดจำหน่ายภาพยนตร์จีนชุดนี้แต่เพียงผู้เดียวในประเทศไทยโดยเนื้อเรื่องนั้นเล่าถึงช่วงปลายยุคชุนชิวในสงครามระหว่างแคว้นอู๋นำโดย อู๋อ๋อง-ฟูชายและแคว้นเย่ว์นำโดยเย่ว์อ๋อง-โกวเจี้ยนโดยมี ไซซีหญิงสาวผู้ฉลาดและเลอโฉมจากแคว้นเย่ว์เป็นตัวดำเนินเรื่อง
== อ้างอิง ==
เรื่องย่อไซซี จอมใจจอมราชันย์ละครโทรทัศน์จีน
ไซเบอร์พังก์

ไซเบอร์พังก์ (cyberpunk) เป็นแนวนิยายวิทยาศาสตร์ชนิดหนึ่ง ที่เน้นในเรื่อง "ความไฮเทคและชีวิตคุณภาพต่ำ" ชื่อนี้เป็นคำผสมของคำว่า cybernetics (มีความหมายว่า วิทยาเกี่ยวกับการติดต่อและควบคุมของสัตว์และเครื่องจักร) และ พังก์ เกิดขึ้นโดย Bruce Bethke โดยเขาใช้ในเรื่องสั้นที่ชื่อ "Cyberpunk" ตีพิมพ์ในปี 1983 โดยมีเนื้อหาเรื่องราววิทยาศาสตร์ล้ำยุค อย่างเช่นเทคโนโลยีสารสนเทศ และวิทยาเกี่ยวกับการติดต่อและควบคุมของสัตว์และเครื่องจักร ซึ่งทั้งสองอย่างอยู่ในช่วงที่ล้มเหลวหรือเกิดการเปลี่ยนแปลงครั้งใหญ่ในสังคม
เนื้อเรื่องของไซเบอร์พังก์ จะมุ่งเน้นไปที่ความขัดแย้งกันของเหล่าบรรดาแฮกเกอร์ ปัญญาประดิษฐ์ และ Megacorporation และมีแนวโน้มว่าเกิดขึ้นในอนาคตอันใกล้ของโลกมนุษย์ มากกว่าอนาคตอันไกลโพ้น ทัศนคติเกี่ยวกับกับกาแล็กซี่ พบในบทประพันธ์อย่างเช่น สถาบันสถาปนา ของ ไอแซค อสิมอฟ และ ดูน ของแฟรงค์ เฮอร์เบิร์ต  โดยเกิดขึ้นในยุคหลังยุคอุตสาหกรรมดีสโตเพียส (โลกอนาคตที่ไม่พึงประสงค์) แต่มีแนวโน้มที่จะท่าทีเกิดความอลหม่านทางวัฒนธรรมผิดธรรมดา และการใช้เทคโนโลยีในทางที่คาดการณ์ไม่ได้ของผู้สร้าง แนวทางบรรยากาศเช่นนี้ยังยังสะท้อนรูปแบบฟิล์มนัวร์ และผู้เขียนผลงานในประเภทนี้มักจะเทคนิคการเขียนแบบการสืบสวน
== อ้างอิง ==
ประเภทวรรณกรรม
บันเทิงคดีแนววิทยาศาสตร์
หลวงพ่อปาน

หลวงพ่อปาน อาจหมายถึง
พระครูพิพัฒนิโรธกิจ (ปาน)
พระครูวิหารกิจจานุการ (ปาน โสนนฺโท)
เวสาลี

เวสาลี หรือ ไวศาลี (Vaishali) คือเมืองโบราณในสมัยพุทธกาล มีความสำคัญในฐานะที่เป็นเมืองหลวงของคณะเจ้าลิจฉวี ที่มีปกครองแคว้นวัชชีด้วยระบอบคณาธิปไตยแห่งแรก ๆ ของโลก (บ้างก็ว่าด้วยระบอบประชาธิปไตย) เมืองนี้เป็นเมืองที่เจริญรุ่งเรืองอย่างยิ่งในสมัยพุทธกาล เป็นเมืองที่มั่นแห่งสำคัญของพระพุทธศาสนาในสมัยนั้น โดยพระพุทธเจ้าเคยเสด็จเยี่ยมเมืองแห่งนี้ในปีที่ 5 หลังการตรัสรู้ ตามการกราบบังคมทูลเชิญจากเจ้าผู้ครองแคว้น และในช่วงหลังพุทธกาล เมืองแห่งนี้ได้ตกเป็นของแคว้นมคธโดยการนำของพระเจ้าอชาตศัตรูพระราชาแห่งเมืองราชคฤห์ และหลังการล่มสลายของราชวงศ์พิมพิสารในเมืองราชคฤห์ พระราชาองค์ต่อมาจึงได้ย้ายเมืองหลวงแห่งแคว้นมคธมายังเมืองเวสาลี ทำให้เมืองแห่งนี้เจริญถึงขีดสุด และโดยเฉพาะอย่างยิ่งเมืองนี้ได้เป็นสถานที่ทำทุติยสังคายนาของพระพุทธศาสนา ก่อนที่จะเสื่อมความสำคัญและถูกทิ้งร้างลงเมื่อมีการย้ายเมืองหลวงของแคว้นมคธไปยังเมืองปาฏลีบุตรหรือเมืองปัตนะอันเป็นเมืองหลวงของรัฐพิหารในปัจจุบัน
ปัจจุบันเมืองเวสาลีเป็นซากโบราณสถานอยู่ที่ตำบลบสาร์ท หรือเบสาร์ท (Basarh-Besarh) ในจังหวัดไวศาลี ที่เขตติดต่อของอำเภอสดาร์ (Sadar) กับ (Hajipur) ซึ่งเป็นที่ตั้งที่ทำการจังหวัด เมืองเวสาลีห่างจากหซิปูร์ 35 กิโลเมตร ห่างจากมุซัฟฟาร์ปูร์ 37 กิโลเมตร โดยอยู่ทางตะวันตกเฉียงใต้ของมุซัฟฟาร์ปูร์
== ความสำคัญ ==
เวสาลีมีความสำคัญมาตั้งแต่สมัยก่อนพุทธกาล โดยเป็นเมืองหลวงแห่งแคว้นที่มีความเจริญรุ่งเรืองมากแคว้นหนึ่งในบรรดา 16 แคว้นของชมพูทวีป มีการปกครองด้วยระบบสามัคคีธรรมหรือคณาธิปไตย ที่สามารถเรียกได้ว่าเป็นการปกครองแบบประชาธิปไตยระบบหนึ่ง คือไม่มีพระมหากษัตริย์เป็นประมุขทรงอำนาจสิทธิ์ขาด มีแต่ผู้เป็นประมุขแห่งรัฐซึ่งบริหารงานโดยความเห็นชอบจากรัฐสภา ซึ่งจะประกอบไปด้วยเหล่าสมาชิกจากเจ้าวงศ์ต่าง ๆ วึ่งรวมเป็นคณะผู้ครองแคว้น ในคัมภีร์พระพุทธศาสนากล่าวว่าเจ้าวงศ์ต่าง ๆ มีถึง 8 วงศ์ และในจำนวนนี้วงศ์เจ้าลิจฉวีแห่งเวสาลีและวงศ์เจ้าวิเทหะแห่งเมืองมิถิลาเป็นวงศ์ที่มีอิทธิพลที่สุดในสมัยพุทธกาล
ในสมัยพุทธกาล พระพุทธเจ้าเคยเสด็จมาที่เวสาลีหลายครั้ง แต่ละครั้งจะทรงประทับที่กูฏาคารศาลาป่ามหาวันเป็นส่วนใหญ่ พระสูตรหลายพระสูตรเกิดขึ้นที่เมืองแห่งนี้ และที่กูฏาคารศาลานี่เอง ที่เป็นที่ ๆ พระพุทธองค์ทรงอนุญาตให้พระนางมหาปชาบดีโคตมีเถรี พระน้านางของพระพุทธองค์ พร้อมกับบริวาร สามารถอุปสมบทเป็นภิกษุณีได้เป็นครั้งแรกในโลก และในการเสด็จครั้งสุดท้ายของพระพุทธองค์ พระองค์ได้ทรงรับสวนมะม่วงของนางอัมพปาลี นางคณิกาประจำเมืองเวสาลี ซึ่งนางได้อุทิศถวายเป็นอารามในพระพุทธศาสนา
พระพุทธองค์ได้ทรงจำพรรษาสุดท้ายที่เวฬุวคาม และได้ทรงปลงอายุสังขารที่ปาวาลเจดีย์ และเมื่อหลังพุทธปรินิพพานแล้วได้ 100 ปี ได้มีการทำสังคายาครั้งที่ 2 ณ วาลิการาม ซึ่งทั้งหมดล้วนอยู่ในเมืองเวสาลี
ในช่วงไม่นานหลังพุทธปรินิพพานของพระพุทธเจ้า เมืองเวสาลีได้ตกไปอยู่ในอำนาจของแคว้นมคธ โดยการนำของพระเจ้าอชาตศัตรู กษัตริย์แห่งราชคฤห์ คัมภีร์พระพุทธศาสนากล่าวว่า สาเหตุของการเสียเมืองแก่แคว้นมคธเพราะความแตกสามัคคีของเจ้าวัชชี เพราะการยุยงของวัสสการพราหมณ์ พราหมณ์ที่พระเจ้าอชาตศัตรูส่งเป็นไส้สึกเพื่อบ่อนทำลายภายใน เมื่อพระเจ้าอชาตศัตรูยกกองทัพมายึดเมืองจึงสามารถยึดได้โดยง่าย เพราะไม่มีเจ้าวัชชีองค์ใดต่อสู้ เพราะขัดแย้งกันเอง ทำให้แคว้นวัชชีล่มสลายและเมืองเวสาลีหมดฐานะเมืองหลวงแห่งแคว้นและตกไปอยู่ในอำนาจของแคว้นมคธ แต่จากเหตุการณ์ย้ายเมืองหลวงแห่งแคว้นมคธหลายครั้งในช่วง
สโมสรฟุตบอลแมนเชสเตอร์ซิตีในฤดูกาล 2007–08

ฤดูกาล 2007–08 เป็นฤดูกาลที่ 6 ติดต่อกันของแมนเชสเตอร์ซิตีในพรีเมียร์ลีก และเป็นฤดูกาลที่ 11 นับตั้งแต่ก่อตั้งพรีเมียร์ลีก โดยเป็น 1 ใน 22 สโมสรสมาชิกผู้ก่อตั้ง โดยรวมแล้วเป็นฤดูกาลที่ 116 ของสโมสรที่เล่นในฟุตบอลลีกอังกฤษ
== ฤดูกาล ==
ฤดูกาลนี้เริ่มต้นด้วยเจ้าของคนใหม่คือทักษิณ ชินวัตร และผู้จัดการทีมคนใหม่คือสเวน-เยอราน เอริกซอน ซึ่งเข้ามาแทนที่สจวร์ต เพียร์ซ ที่ถูกปลดออกจากตำแหน่ง 3 จาก 4 ฤดูกาลล่าสุดพวกเขาจบในโซนกลางตารางจนถึงโซนตกชั้น แมนเชสเตอร์ซิตีมีฟอร์มที่ย่ำแย่ ทำให้พวกเขาจำเป็นต้องดึงนักเตะที่มีชื่อเสียงเข้ามาสู่สโมสรหากต้องการหลีกเลี่ยงชะตากรรมที่คล้ายกับฤดูกาลก่อนหน้านี้หรือแย่กว่านั้น ด้วยเหตุนี้ เงินทุนที่เพิ่งไหลเข้ามาจากเจ้าของสโมสรใหม่ซึ่งเป็นมหาเศรษฐีชาวไทยจึงเข้ามาในเวลาที่เหมาะสมสำหรับสโมสร และเอริกซอนก็มีบทบาทอย่างมากในตลาดซื้อขายนักเตะช่วงซัมเมอร์ โดยเขาใช้เงินประมาณ 30 ล้านปอนด์เพื่อนำผู้เล่นที่มีชื่อเสียง 8 คนเข้ามาสู่ทีมชุดใหญ่ของสโมสร
เป็นผลให้แมนเชสเตอร์ซิตีเริ่มต้นฤดูกาลใหม่ได้อย่างยอดเยี่ยมและแข็งแกร่งและใช้เวลาส่วนใหญ่อยู่ใน 5 อันดับแรกของตารางพรีเมียร์ลีก โชคไม่ดีที่ฟอร์มของพวกเขาเริ่มแผ่วลงจนจบฤดูกาลด้วยอันดับที่ 9 ด้วยฟอร์มที่ย่ำแย่ทำให้ทักษิณตัดสินใจปลดเอริกซอนออกจากตำแหน่ง การตัดสินใจครั้งนี้ได้รับอารมณ์ที่หลากหลายจากกองเชียร์แมนเชสเตอร์ ซิตี้ เนื่องจากทั้งคู่ได้รับสถานะเป็น "อัศวินขี่ม้าขาว" ในสายตาของกองเชียร์ทั้งด้านการเงินและการจัดการทีมที่นำไปสู่การเปลี่ยนแปลงครั้งยิ่งใหญ่ของสโมสร หลังจากปลดเอริกซอน เมื่อวันที่ 2 มิถุนายน ค.ศ. 2008 สโมสรได้แต่งตั้งมาร์ก ฮิวส์ อดีตกองหน้าของสโมสรคู่แข่งร่วมเมืองอย่างแมนเชสเตอร์ยูไนเต็ด เป็นผู้จัดการทีมคนใหม่
ในฤดูกาลนี้ แมนเชสเตอร์ซิตียังได้เข้าสู่การแข่งขันรอบคัดเลือกยูฟ่าคัพในฤดูกาลหน้าด้วยการจบอันดับที่ 6 ในการจัดอันดับ "แฟร์เพลย์" ของอังกฤษ
== ชุดแข่งขัน ==
ชุดที่สวมในฤดูกาล 2007-08 เป็นชุดโดย Le Coq Sportif และผู้สนับสนุนหลักของทีมคือโธมัสคุกส์
== พรีเมียร์ลีก ==
{| border=1 cellpadding=4 cellspacing=0 style="margin: 1em 1em ; background: #f9f9f9; border: 1px #aaa solid; border-collapse: collapse; font-size: 95%; text-align: center;"
|-
|-
|- style="background: #e9e9e9;"
! อันดับ !! สโมสร !! แข่ง !! ชนะ !! แพ้ !! เสมอ !! คะแนน !! ประตูได้/เสีย !! หมายเหตุ
|-
| 7 || แบล็คเบิร์นโรเวอร์ส || 38 || 15 || 13 || 10 || 58 || 50/48
|- style="background: #FFFF80;"
| 8 || ปอร์ทสมัธ || 38 || 16 || 9 || 13 || 57 || 48/40 || ยูฟ่าคัพ 2008-09 รอบแรก
|- style="background: #FFFF99;"
| 9 || แมนเชสเตอร์ซิตี || 38 || 15 || 10 || 13 || 55 || 45/53 || ยูฟ่าคัพ 2008-09 รอบคัดเลือก
|-
| 10 || เวสต์แฮมยูไนเต็ด || 38|| 13 || 10 || 15 || 52 || 42/50
|- style="background: #FFFF80;"
| 11 || ทอตแนมฮ็อตสเปอร์ || 38 || 11 || 13 || 14 || 46 || 66/61 || ยูฟ่าคัพ 2008-09 รอบแรก
|-
|}
== สถิติผู้เล่น ==
== อ้างอิง ==
2007-08
ร่างทรงมรณะ

ร่างทรงมรณะ เป็นตอนหนึ่งที่ปรากฏในเล่มที่ 4 จากนวนิยายชื่อ คินดะอิจิยอดนักสืบ แต่งโดย "โยโกะมีโซะ ซาจิ"
== เนื้อเรื่อง ==
คดีนี้เริ่มต้นขึ้นด้วยการตายอย่างสยดสยองของคนทรงชื่ออุงะจิน คุซึริโกะ เธอนอนตายในบ้าน ที่ศพมีรอยกรีดทั่วร่าง และข้างศพยังมีแมวเป็น ๆ ห้าตัว ที่ถูกย้อมจนตัวแดงฉานไปด้วยเลือดของเธอ พวกมันเดินเลียเลือดไปรอบศพ และไม่ยอมให้ใครเข้าใกล้ ต่อมาพบว่าสุนัขในบ้านถูกวางยาและแม่บ้านที่หายตัวไปตั้งแต่คืนเกิดเหตุก็ถูกพบเป็นศพอยู่ไม่ไกลจากบ้านนั้น ทาคิงาวะ เคียวโกะว่าที่เจ้าสาวซึ่งถูกพบอยู่ใกล้ที่เกิดเหตุ แถมยังมีถุงมือของเธอตกอยู่ในที่เกิดเหตุอีกด้วย จึงตกเป็นผู้ต้องสงสัย คินดะอิจิจึงถูกจ้างวานโดยคู่หมั้นของเธอให้มาคลี่คลายปมปริศนานี้ คดีอันน่าสยดสยองนี้มีผู้ต้องสงสัยหลายคน ไม่ว่าจะเป็นทาเทเบะ ทะมง ร่างทรงชายที่บังคับให้หญิงร่างทรงในเครือข่าย และผู้ศรัทธาหญิงมอบร่างกายปรนเปรอความสุขให้ตน ร่างทรงหญิงคนอื่นที่ต่างอิจฉาริษยากัน ใครคือฆาตกรตัวจริง...หรือสุดท้ายคดีก็จะพลิกผันสุดคาดหมาย เช่นเดียวกับคดีอื่นที่คินดะอิจิเคยสืบสวนมาแล้ว
== ตัวละคร ==
คินดะอิจิ โคสุเกะ
ผู้ต้องสงสัย
หากมีข้อมูลเพิ่มเติมให้เขียน
== อ้างอิง ==
คินดะอิจิยอดนักสืบ